cyanic-selkie/wikianc huggingface dataset:
New Orleans Saints i NFL-sesongen 2023
Conference
-->
Bill Tuiloma
Bill Poni Tuiloma (født 27. mars 1995) er en newzealandsk fotballspiller som spiller for den amerikanske klubben Portland Timbers.
Landslaget
Han ble tatt ut i s tropp til FIFA Confederations Cup 2017 i Russland.
De fynske alper
De fynske alper er et bakkedrag på den danske øya Fyn. Området ligger syd på øya, mellom Jordløse og Arreskov Sø nord for Faaborg.
Høydedraget ble dannet i siste istid. Store deler av området er over 100 moh., med 128 meter høye Trebjerg som det høyeste punkt.
Jan Martin Smørdal
Jan Martin Smørdal (født 14. oktober 1978 i Horten) er en norsk komponist.
Smørdal har mastergrad i utøving og komposisjon fra Norges musikkhøgskole og har studert hos Henrik Hellstenius, Lasse Thoresen og andre.
Han har også bidratt som gitarist på plateutgivelser, både i band og som soloartist, og live for blant annet Hanne Hukkelberg, Navyelectre og Rockettothesky (Jenny Hval). Han har vært produsent blant annet for Torgeir Vassvik, Rockettothesky, Nils Henrik Asheim, Asamisimasa/Øyvind Torvund, og har bidratt på flere album som har fått Spellemannprisen.
Smørdal har komponert musikk for en stor variasjon av besetning, fra solo til orkester, installasjoner, og kor. Verkene hans er fremført på bl.a. MATA-festivalen (NY), ISCM festivalen (Wien), Ultimafestivalen (Oslo) og Nordic Music Days (Stockholm, Reykjavik).
Øyvind Jørgensen
Øyvind Jørgensen (født 6. april 1960) er en norsk koreograf og danser. Han begynte sin karriere som danser i 1978, og i 1983 tok han hovedfageksamen i moderne dans ved Statens Balletthøgskole. De neste to årene studerte han videre ved Martha Graham School of Contemporary Dance i New York, hvor han også danset med Martha Graham Ensemble under ledelse av Yuriko.
Liste over hoppbakker brukt i VM
Liste over hoppbakker brukt i VM er en oversikt over arenaer som er blitt brukt i spesielt hopp og kombinert hopp under verdensmesterskapet på ski, nordiske grener. Listen inneholder også hoppbakkene som skal brukes under VM i Lahtis i 2017.
Øyvind Jørgensen
Øyvind Jørgensen har blitt tildelt Statens arbeidsstipend for kunstnere to ganger, første gang i 1993 og andre gang i 2003 for en periode på fire år.
Liste over hoppbakker brukt i VM
Vinter-OL gjaldt også som VM på ski til og med OL i Lake Placid i 1980 – se Liste over olympiske hoppbakker for anleggene som ble brukt under de mesterskapene. Verdensmesterskapene i årene 1925–1935 ble opprinnelig kalt FIS-renn; de ble gitt VM-status på FIS-kongressen i 1965.
Johan Storm Munch
Johan Storm Munch (født 1778 i Vågå, død 1832) var en norsk forfatter og biskop i Kristiansand.
Liste over hoppbakker brukt i VM
Til og med VM i Lahtis i 1958 (og OL i Squaw Valley i 1960) ble bare én bakke brukt i spesielt hopp i OL. Spesielt hopp i stor- og normalbakke har stått på programmet siden VM i Zakopane i 1962. Kombinert hopp ble kun avviklet i normalbakke til og med VM i Ramsau i 1999. Kombinertrenn i stor bakke i VM ble først arrangert i Lahtis i 2001. Spesielt hopp for kvinner (kun normalbakke) sto første gang på VM-programmet i Liberec i 2009.
Marshevet Hooker
Marshevet Hooker (født 25. september 1984) er en amerikansk friidrettsutøver.
Johan Storm Munch
Han utga diktsamlingen Fjeldblomster i 1813, og ga ut tidsskriftet Saga mellom 1816 og 1820. I 1823 ble han utnevnt til biskop i Christiansand stift.
Liste over hoppbakker brukt i VM
Hoppbakkene
Kolonnen K-punkt (bakkest.) indikerer bakkens størrelse da mesterskapet ble holdt. En periode før 1980-tallet ble hoppbakkenes størrelse oppgitt ved P-punktet, som er der kulen slutter, og ikke K-punktet, som er der overgangen til sletta begynner. En del opplysninger om størrelse mangler også. Opplysningene om hoppbakkestørrelse er i stor grad hentet fra boka Enzyklopädie des Skispringens.
Øyvind Jørgensen
Han har satt opp flere danseproduksjoner med utgangspunkt i bøker, blant annet med oppsetninger som Don Quijote og Peer Gynt. I disse to har han ikke danset, men koreografert.
Marshevet Hooker
Hun representerte USA under Sommer-OL 2008 i Beijing, hvor hun ble nummer 5 på 200 meter.
SS «Mayaguez»
SS Mayaguez var et containerskip fra USA som ble kjent da Røde Khmer overtok det og holdt tilbake skipets besetning 12. mai 1975. Resultatet var en væpnet konfrontasjon mellom Kambodsja og USA, kjent som Mayaguez-hendelsen, som markerte slutten på USAs militære engasjment i Vietnamkrigen.
Mayaguez ble bygget av North Carolina Shipbuilding Company i Wilmington, Nord-Carolina og ble sjøsatt i april 1944 under navnet SS White Falcon. Skipet hadde et søsterskip, SS Ponce.
Etter andre verdenskrig ble skipet omdøpt til Santa Eliana. I 1960 ble hun bygget om og gjort bredere av Maryland Shipbuilding and Drydock, og omdannet til det første rene containerskipet under amerikansk flagg som var beregnet til internasjonal handel. Hun hadde nå en kapasitet på 382 containere under dekk og 94 på dekk. I 1964 ble hun omdøpt til SS Sea, og i 1965 til SS Mayaguez. Fra 1965 seilte Mayaguez på en fast rute for Sea-Land Service, Inc som støtte for USAs tropper i Sørøst-Asia: Hongkong – Sattahip, Thailand – Singapore. 7. mai 1975, en uke etter Saigons fall, forlot Mayaguez Hongkong på det som skulle ha vært en rutinetur. Etter at skipet igjen var i amerikanske hender, ble hun tatt ut av tjeneste og til sist skrotet i 1979.
Johan Storm Munch
J. St. Munch var, forteller Henrik Jæger i sin litteraturhistorie, «den første norske digter, hvis kjærlighed til sagatiden var mere end platonisk, og han er paa samme tid den første, hvis digtning var inspireret af den nyere tyske og danske literatur. [...] Trods sin uselvstændighed er Munch periodens interessanteste forfatterpersonlighed, ligesom han uden sammenligning er den af periodens forfattere, der besat det største talent som lyriker. Men han har ikke været tilstrækkelig paaagtet. I vore literaturhistorier har han været affeiet med nogle faa og ikke altid særdeles træffende ord».
Han var far til Andreas Munch (1811-1884), sin periodes fremste norske dikter. En annen av hans sønner, Johan Storm Munch (1827-1908), var prest og sentral i dannelsen av Frikirken. Denne hadde igjen en sønn med samme navn som var arkitekt.
Liste over hoppbakker brukt i VM
Hoppbakkene
Vanligvis regnes lengdepoengene ut fra hoppbakkens K-punkt, som gir 60 lengdepoeng. For mesterskapene 1966–1982 ble lengdepoengene utregnet etter et tabellpunkt, som ikke nødvendigvis samsvarte med K-punktet. For disse mesterskapene er det tabellpunktet som er angitt i denne lista. En periode før 1966 hoppet man tre omganger i stedet for to, der det lengste hoppet i hver omgang ga 60 lengdepoeng, og der hoppernes to beste omganger talte sammenlagt.
Nordnesparken
Nordnesparken er en gate og en park på Nordnes i Bergen. Gaten går fra Fredriksberg festning til Nordnesgaten, parkområde ligger på nordvestsiden av Nordnes og er på 32,7 daa.
Parken har sitt eget bad, Nordnes sjøbad, med 25-meters oppvarmet saltvannsbasseng. Med gangavstand fra Bergen sentrum er Nordnesparken et viktig rekreasjonsområde.
I parken står også en ti meter høy totempæl som veier to tonn. Denne fikk Bergen i gave fra vennskapsbyen Seattle i anledning Bergens 900-årsjubileum i 1970.
Akvariet i Bergen ligger tett opptil Nordnesparken.
Dystrophia myotonica
Dystrofia myotonika eller dystrophia myotonica er en kronisk, sakte fremskridende og arvelig systemisk sykdom som rammer musklene.
Sykdommen gir svakhet i musklene i hender, armer, bein og ansikt. Ofte skjer dette kombinert med lidelser i andre organer. Det finnes ingen spesifikk behandling som kurerer sykdommen, men flere av følgesykdommene (hjerterytmeforstyrrelser, grå stær, forstoppelse mm) kan behandles.
Genet for dystrofisk myotoni er lokalisert på kromosom 19 (19q13.3). Sykdommen diagnostiseres med en DNA-test.
Leah Rowe
Leah Rowe er en informatiker og programvareutvikler som er en aktivist for fri programvare og transpersoners rettigheter i Storbritannia. Hen er grunnlegger av den frie bootloaderen Libreboot, og har grunnlagt Minifree, et firma som selger datamaskiner med GNU/Linux ferdig installert. Hen har også grunnlagt nettstedet trans.chat, et nettsted som støtter transpersoners rettigheter.
Hognestad
Hognestad er et tettsted i Time kommune på Jæren i Rogaland. Tettstedet har 650 innbyggere per 1. januar 2017 og ligger omtrent tre kilometer sør for Bryne kommunesenter. På folkemunne kalles stedet Hognest.
Historie
Fra gammelt av var det egen butikk, bakeri og postkontor i bygda. Fra 1879–1992 var Hognestad holdeplass et stoppested langs jernbanen, i perioden 1886 - 1966 med betjent holdeplass. Gjerdo holdeplass (Først kalt Haugland, siden Jæråi)var stoppested fra 1928-1965. Bygdas bakeri hadde så gode kanelsnurrer at man reiste hit ens ærend med tog for å kjøpe dem.
Skolekretsen
Til skolekretsen Hognestad tilhører Fosse, Grødem, Haugland, Herigstad, Line, Mauland, Oma, Slethei, Steinsland og deler av Time.
Skolen
Bygda har egen barneskule; Hognestad skule, med 93 elever per 01. januar 2018. Skolen tilhører den eldste skolekretsen i kommunen. Kommunens eldste skolebygg ble bygget på Line i 1865 og flyttet til Haugland i 1888. I 1893 ble bygget flyttet videre til Hognestad, der det også ble påbygget. Bygget fungerte som skole til 1933, og deretter som bygdas forsamlingshus frem til 2017. Fremtiden for dette bygget er usikker. Hovedbygget av det som er dagens skole, stod ferdig i 1933. Under 2. verdenskrig ble dette bygget nyttet som kaserne av den tyske okkupasjonsmakten.
Idrett og kultur
Hognestad har et aktivt idrettslag med hovedvekt på fotball, turn og turmarsj. I 2022 startet Hognestad Idrettslag opp med boksing. Idrettslaget har også lagt fram en plan for å bygge en klatrevegg og et styrkerom. I 2017 fikk bygda nytt klubbhus bygd i rekordfart, delvis på dugnad. Idrettslaget har lang og stolt tradisjon med gode prestasjoner. I 2017 fikk de igjen et seniorlag i fotball, som nå spiller i 6.divisjon. Bygdeungdomslag, ulike dansegrupper, 4H-grupper, Yngres og Sanitetsforeningen har også lang og aktiv tradisjon på Hognestad.
Næringsliv
Bygdas hovedvekt innen næringsliv er på landbruk, med kyr, sau og fjærkre. Bedriften Steinsland & co, som driver stort med produksjon av kyllinger til verpehøns, ligger på Steinsland. Jæren Golfklubb finner du på Grødem.
Smokkevatnet er lokalisert på Hognestad. Stedet er siden 1996 vernet som Smokkevatnet naturreservat. For bygda og skolen er dette et kjært turområde.
Kjente steder
Gamle Line bedehus, Hauglandveien 100, har siden 2014 blitt leid ut som lokaler for Den russisk ortodoks kirke i Norge - hellige Irina menighet i Stavanger. Husmannsplassen Træe på Line, Jærhus frå 1780, sommeråpent museum. Linemyra naturreservat: Lavlandsmyr og hekkeplass
Wollastonmedaljen
Wollastonmedaljen er en vitenskapelig pris innen geologi som tildeles av Geological Society of London. Medaljen er oppkalt etter William Hyde Wollaston og ble opprinnelig laget av palladium, et metall som ble oppdaget av Wollaston.
Louis Trousselier
Louis Trousselier (født 29. juni 1881, død 24. april 1939 i Paris) var en fransk landeveissyklist, som kjørte for sykkellaget Peugeot. Trousselier, med tilnavnet Trou-Trou, er mest kjent for sine seiere i Tour de France og Paris-Roubaix i 1905.
Wollastonmedaljen
Med unntak av årene 1832-1834, hvor prisen ikke ble delt ut, har prisen blitt gitt ut årlig. I årene 1837, 1843, 1853 og 1921 ble det delt ut to priser.
Basketball under Middelhavslekene 1955
Basketball under Middelhavslekene 1955. Basketball var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var kun herrelag som deltok i basketballturneringen.
Casa Branca
Casa Branca er en kommune i delstaten São Paulo i sørøstregionen av Brasil.
John Jellico
John Fletcher Jellico (født 24. oktober 1856, død 9. august 1925) var en britisk seiler som deltok i de olympiske leker 1908 i London.
Jellico vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.
Utelukkelsesloven
Utelukkelsesloven av 15. mai 1679 og den krise knyttet til den, var en politisk strid som pågikk fremtil 1681 i tiden til Karl II av Englands styre. Loven aksentuerte en kriste som var begynt å oppstå i 1675. Utelukkelsesloven (Exclusion Bill) forsøkte å utelukke kongens bror og antatte arving, Jakob Stuart, hertug av York, fra Englands trone av den grunn at han var åpenlys katolikk. «Hoffpartiet», toryene satte seg imot loven mens «jordbrukspartiet», som etter hvert ble kjent som whigene, støttet den.
I 1673, da Jakob Stuart nektet å sverge eden som var blitt påbudt under den nye Testloven (Test Act), ble det offentlig kjent at hertugen av York var en katolikk. Hans sekretær, Edward Colman, hadde blitt navngitt av Titus Oates i løpet av Pavekonspirasjonen (1678) som en konspirator som hadde til hensikt å velte kongedømmet. Medlemmer av den anglikanske kirke kunne se at i Frankrike styrte en katolsk konge eneveldig, og i England begynte det å danne seg en politisk bevegelse som ville et slikt monarki da mange fryktet at Jakob Stuart ville etterfølge sin bror Karl II, som ikke hadde noen legitime barn. Sir Henry Capel oppsummerte de generelle følelsene i landet da han i en parlamentarisk debatt i underhuset sa den 27. april 1679:
Den anledning som fikk disse følelsene fram i lyset var anklagen av Thomas Osborne, jarl av Danby, som en syndebukk for en skandale hvor Ludvig XIV av Frankrike hadde kjøpt nøytraliteten til Karl IIs regjering med en likefrem bestikkelse. Karl II oppløste kavaljerparlamentet, men det nye parlamentet som ble samlet den 6. mars 1679 var enda mer fiendtlig til kongen og til hans ulykksalig minister enn den forrige hadde vært, og Danby ble sendt til Tower of London.
Den 15. mai 1679 hadde støttespillere av Anthony Ashley Cooper, 1. jarl av Shaftesbury, introdusert Utelukkelsesloven i underhuset med den hensikt å få utelukket Jakob Stuart fra arverett til tronen. En perifer gruppe begynte deretter å støtte kravet til tronen for Karl IIs illegitime, men protestantiske, sønn, hertugen av Monmouth. Da synes sannsynlig at lovforslaget ville bli vedtatt som lov utøvet Karl II sin kongelige forrett til å oppløse parlamentet. De påfølgende parlamentene forsøkte også å vedta tilsvarende lov, og ble likeledes oppløst. «Petitioners», «ansøkerne», som forsøkte å støtte en serie med opprop til Karl II for å sammenkalle parlamentet for å få gjennomført og vedtatt Utelukkelsesloven, ble kjent som whigerne, mens hoffpartiet, eller «abhorrers», i den politisk språkbruken i tiden, var de som mente Utelukkelsesloven var «abhorrent», det vil si «avskyelig», og de utviklet seg til toryene.
Shaftesburys parti, begynte å bli kjent som whigene, involverte hele landet i en massebevegelse, hovedsakelig holdt levende i frykten for en papistisk konspirasjon. Hver november, på årsdagen for dronning Elisabeth I av Englands tronbestigelse, organiserte de store prosesjoner i London hvor en modell eller et bilde av paven ble brent. Kongens støttespillere, toryene, greide å mønstre deres egen propaganda i form av minner av det tyranniske styret til Oliver Cromwells republikanske samveldestyre og dets mange puritanske trekk. Til tross for to mislykkete forsøk på reetablere parlamentet og vedta loven, greide kongen å stemple whigerne som nedbrytende subjekter og dissentere (utmeldt av den engelske statskirken). Ved 1681 i henhold til parlamentets vedtak av loven hadde massebevegelsen død ut, og lovforslaget ble nedkjempet og ikke vedtatt da det ble sendt til overhuset.
Luc Alphand
Luc Alphand (født 6. august 1965) er en tidligere, fransk alpinist.
Duan Yingying
Duan Yingying (født 3. juli 1989) er en kinesisk tennisspiller.
Luc Alphand
Karriere
I junior-VM i alpint 1983 tok han gull i utfor.
Julius Indongo
Julius Indongo (født 12. februar 1983) er en namibisk amatørbokser, som konkurrerer i vektklassen lettvekt. Indongo har ingen større internasjonale resultater, og fikk sin olympiske debut da han representerte Namibia under Sommer-OL 2008. Her ble han slått ut i kvartfinalen av Navn fra Land i vektklassen lettvekt.
Duan Yingying
Hun representerte Kina under Sommer-OL 2020 i Tokyo, hvor hun ble utslått i første runde i dobbel.
Luc Alphand
Karriere
Han slo aldri til for fullt i de store mesterskapene, den eneste medaljen ble en bronse i utfor under VM 1996 i Sierra Nevada.
Seiling: Alphand er co-skipper på båten DCNS1000 (skipper Marc Thiercelin) i regatten Transat Jacques Vabre  over Atlanterhavet i 2011.
George Boleyn, vicomte Rochford
George Boleyn, viscount Rochford (født ca. 1504, død 17. mai 1536) var dattersønn av Thomas Howard, 2. hertug av Norfolk, sønn av Elizabeth Howard og den fremstående diplomaten Thomas Boleyn, 1. jarl av Wiltshire, bror til Mary Boleyn og Anne Boleyn. Han ble henrettet da han var rundt 30 gammel.
Bakgrunn
Boleyn ble sannsynligvis født i Norfolk i Boleyn-familiens hjem i Blickling Hall. Han var ganske ung da han opptrådte ved flere festivaler ved hoffet, og antagelig studerte han ved Oxford-universitetet. I motsetningen til sine to søstre fikk han ingen utdannelse i utlandet, men tilbrakte ungdommen i England.
Han ble medlem av kong Henrik VIIIs råd, det såkalte privy chamber, og i desember 1529 fikk han sitt første oppdrag som diplomat til Frankrike. Det er antatt at det var hans eldre søster Anne som sikret ham denne stillingen, ettersom den franske ambassadøren, du Bellay, kommenterte hvor mye yngre Boleyn var i forhold til de andre utenlandske diplomatene. Imidlertid har en annen diplomat, poeten Thomas Wyatt, som ble sendt til Roma flere år tidligere, rost den unge mannen for å være «a great wit» – som den gang ikke betydde at han var vittig, men kunnskapsrik eller intelligent – når det gjaldt samtidens lyrikk. Historikeren David Starkey, spesialist på Tudortiden, har sagt om Boleyn at han hadde «noen av Annes talenter og all hennes stolthet».
I januar 1525 mistet George Boleyn sin plass i kongens råd på grunn av Eltham-forordningen, ment som en reform av den kongelige husholdningen, men kardinal Wolsey benyttet anledningen til å fjerne flere hoffmenn som tok avstand fra hans politikk. Boleyn forble likevel i kongens nærmeste sirkel og ble senere hans svoger. Boleyn ble antagelig slått til ridder i 1529, og var kjent som viscount Rochford samme år, etter at hans far var blitt jarl av Wiltshire. George gikk i sin fars fotspor som diplomat og reiste til Frankrike i atskillige viktige ærend. I hans offisielle papirer på disse reisene beskrives han som den kongen «særlig elsket og stolte på». I 1533 hadde George Boleyn deltatt i Parlamentets møter oftere enn noen annen adelsmann.
Ekteskapet
I 1525 ble han gift med Jane Parker, datter av Henry Parker, 8. baron Morley. Det foreligger ikke noe bevis fra samtiden om at Jane og George levde i et dårlig ekteskap. Tvert om gikk hun kledd i svart fra hun ble enke og frem til sin egen død seks år senere, og hun skrev til sin mann mens han satt fengslet og forsikret at hun ville forsøke å fremme hans sak for kongen. Trolig ble Jane sett på med skepsis av ettertiden fordi hun selv ble henrettet for å vært involvert i den affæren kong Henrik VIIIs kone, Katarina Howard, hadde med Thomas Culpeper. Dette ble tolket som om Jane selv var en umoralsk person. Nesten 50 år senere var Thomas Wyatts sønnesønn George Wyatt (1553–1624) den første som anklaget Jane for å ha vært en dårlig kone. I sin bok The Life of Anne Boleyn, delvis basert på erindringene til Annes hoffdame Anne Gainsford, kaller han Jane «sin manns anklager, som til og med søkte hans blod», men Wyatt underbygger ikke dette. Boken hans var bestilt av erkebiskopen av Canterbury for å tjene som motvekt til datidens katolske propaganda som verserte på kontinentet. Han fremstiller Anne Boleyn nærmest som en protestantisk martyr, og siden hennes datter Elizabeth satt på tronen med henvisning til sin nedstamning fra huset Tudor, kunne ikke George Wyatt legge skylden for Annes død der den hørte hjemme, på hennes mann kong Henrik. Siden Jane hadde vært katolikk og tidligere venninne av dronning Maria, var det i stedet nærliggende å utpeke henne som syndebukk. 150 år senere hevdet Gilbert Burnet at ekteskapet hadde vært ulykkelig, og at Jane hadde vitnet mot sin mann og hans søster Anne fordi hun skulle ha vært sjalu på det tette forholdet mellom de to søsknene. Burnet hevdet også at Jane ikke var noen dydig kvinne, og at hun fortalte kongen historier som skulle få ham til å se med mistanke på sin kones forbindelse med sin egen bror. Hadde Burnet lest gjennom skriftene til dommer John Spelman, ville han visst at vitnemålene som ble tillagt vekt i saken mot George Boleyn, var fra Bridget Wingfield og Nan Cobham. Det er usikkert om Jane overhodet ble avhørt om mannen sin, for ingen samtidige kilder navngir henne.
På 1980-tallet fremsatte historikeren Retha Warnicke en teori om at Boleyn skulle være homofil, enda ingen slike rykter var kjent i samtiden, da han tvert om ble kalt en skjørtejeger. Warnicke viser til at hans ekteskap var barnløst, selv om barnløse ekteskap ikke var noe uvanlig. Hun fremstiller også det at Boleyn lånte en satirisk fremstilling av ekteskapets gleder til hoffmusikeren Mark Smeaton, som bevis for at de to mennene stod i forhold til hverandre, enda Boleyn lånte den samme boken til andre ved hoffet, deriblant Thomas Wyatt.
Skandale, incest og henrettelse
Kongen hadde hatt Georges søster Mary som elskerinne, deretter søsteren Anne, som kong Henrik også giftet seg med og gjorde til dronning i 1533. Samme år ble datteren Elizabeth I av England født, og George var dermed morbror til den fremtidige dronningen.
Kong Henrik ventet like fullt utålmodig på en mannlig tronarving, men i januar 1536 aborterte Anne Boleyn, og kongens interesse for hennes hoffdame Jane Seymour tiltok. Hans første kone, dronning Katarina, var død, og Henrik klekket sammen med sin rådgiver, Thomas Cromwell, ut en plan for å bli kvitt også kone nr. 2, Anne Boleyn, slik at han stod fritt til å gifte seg med Jane Seymour. Det første tegnet på at Boleyn-familien var i unåde, kom 29. april 1536. Det var forventet at George ville bli slått til ridder av Hosebåndsordenen, men til Boleyn-familiens bestyrtelse hadde Henrik VIII ombestemt seg og utnevnte i stedet deres bitre fiende Nicholas Carew som talte Jane Seymours sak.
Dronning Anne og George ble arrestert den 2. mai 1536, dagen etter May Day-feiringen. Anne ble beskyldt for utroskap med fem menn, deriblant sin egen bror, George, som ble anklaget for incest med sin søster dronningen, og å hjelpe henne med å planlegge kongens død. 12. mai ble Mark Smeaton, Henry Norris, Francis Weston og William Brereton ført for retten i Westminster Hall. Ingen beviser forelå, og bortsett fra Smeaton erklærte alle seg uskyldige. Thomas Cromwell hadde satt sammen en jury som bestod nesten utelukkende av kjente motstandere av Boleyn-familien – ikke vanskelig å oppdrive. De fem tiltalte ble dømt til døden av sine likemenn. At tre andre som også var arrestert, siden ble satt fri – Thomas Wyatt, Richard Page og Francis Bryan – tyder på at kong Henrik tross alt hadde klart å bevare fatningen.
George fikk saken sin opp et par timer etter Anne, 15. mai 1536. Anklagen lød på at han hadde gjort narr av kong Henriks manglende seksuelle evner, og kommentert at prinsesse Elizabeth angivelig ikke var kongens datter – uttalelser som ble regnet som høyforræderi. Til overmål leste han anklagene høyt i retten, noe som ytterligere ydmyket kongen. George har nok regnet saken som tapt i alle fall. Han ble idømt en forræders død, hjul og stegle ved Tyburn. (Dette ble omgjort til halshugning.) George Boleyn svarte at han hadde gjort seg fortjent til å dø, og bad bare om at kongen gjorde opp gjelden hans. Ettersom Anne ble funnet skyldig i incest, ville det vært umulig å frikjenne George. Ambassadør Eustace Chapuys skrev at George forsvarte seg så glimrende at mange av de fremmøtte veddet 10 mot 1 på at han ville bli frikjent – særlig fordi ingen vitner var innkalt, noe som ellers var vanlig, iallfall når den tiltalte nektet for anklagen. Om incest-anklagen svarte George: «På grunnlag av bare en eneste kvinne er dere villige til å tro denne ondskap om meg, og på grunnlag av hennes påstander domfelle meg.»
Hoffdamen lady Worcesters bror, Anthony Browne, skal våren 1536 ha kommentert at hans søster var gravid, og at hennes fraværende ektemann ikke kunne være barnefaren. Browne bebreidet sin søster for å ha vært lettsindig. Lady Worcester skal ha svart sin bror at hun iallfall «ikke var verre end dronningen», og har neppe kunnet tenke seg at broren hennes ville gå videre til kongen med dette.
George Boleyn og de fire andre ble halshugget på Tower Hill om morgenen den 17. mai 1536. Han holdt en lengre tale som gjengis i ulike versjoner. Tre hugg av øksen skulle til før hodet var skilt fra kroppen. Thomas Wyatt så fra cellen sin de fem dømte bli ført til skafottet og skrev senere diktet In mourning wise since daily I increase om dette. Om Georges død skrev han: «… many cry aloud / it is great loss that thou art dead and gone.». George Boleyn ble gravlagt i St. Peter ad Vincula-kirken i Tower foran høyalteret. Bare to dager senere ble søsteren hans gravlagt i samme kirken. Den dagen, 17. mai 1536, erklærte erkebiskop Thomas Cranmer at ekteskapet mellom kong Henrik og Anne Boleyn hadde vært ugyldig, slik at deres felles datter Elizabeth ble å anse som født utenfor ekteskap.
EM i langdistansetriatlon 1989
EM i langdistansetriatlon 1989 (europamesterskapet i langdistansetriatlon) ble arrangert i Rødekro i Danmark i 1989.
Tömmermenn
Tömmermenn er et norsk heavy metal-band fra Svelvik, etablert i 1995.
De Havilland DH.50
de Havilland DH.50 var et britisk dobbeltdekker, en-motors passasjerfly fra 1920-tallet, bygget av De Havilland Aircraft Company ved Stag Lane Aerodrome, Edgware, og lisensbygget i Australia, Belgia og Tsjekkoslovakia.
Lammefjord
Lammefjorden er en delvis tørrlagt fjord - eller mer korrekt, en polder, ettersom vannbassenget ikke eksisterer mer - ved Isefjorden i Odsherred nordvest for Holbæk på øya Sjælland, i Danmark. Fjorden ble tørrlagt på begynnelsen av 1900-tallet, og er nå hovedsakelig jordbruksland.
De Havilland DH.50
Historie
Tidlig på 1920-tallet ble Geoffrey de Havilland klar over at overskuddsfly fra første verdenskrig hadde behov for å bli fornyet, han tegnet og konstruerte et fire-passasjerers fly, to-dekker med kupe som fikk betegnelsen DH.50. Drn gjennomførte sin jomfrutur i august 1923 og ble brukt få dager senere av en pilot ved navn Alan Cobham som vant en pris for pålitelighet for en flyvning mellom København og Göteborg. Kun 17 fly ble bygget av de Havilland; de øvrige under lisens. Det ble bygget fly, både med rekkemotor og stjernemotor fra ulike fabrikker.
Lammefjord
Lammefjordens laveste punkt er syv meter under havnivå, noe som gjør stedet til Vesteuropas og EUs laveste, tett fulgt av Zuidplaspolder i Holland.
De Havilland DH.50
Historie
I 1924 benyttet Cobham samme flyet i en hastighetskonkurranse King's Cup Race som han vant da flyet presterte 170 km/t. Cobham gjennomførte flere langdistanse flyvninger med prototypen inntil han byttet den ut med et annet fly. Det andre flyet (som var registrert G-EBFO) fikk annen motor Armstrong Siddeley Jaguar som fikk betegnelsen DH.50J. Cobham gjennomførte en flyvning på 25 750 km fra Croydon Airport til Cape Town fra november 1925 til februar 1926. Flyet ble senere utstyrt med flottører, (bygget av Short Brothers i Rochester) for å gjennomføre kartleggingsflyvninger langs Australias kyst i 1926. På turen ut fra England til Australia ble Cobhams maskinist (A.B. Elliot) truffet av et streifskudd mens de fløy over ørkenen mellom Bagdad og Basra. Han måtte byttes ut med en annen som gjennomførte resten av turen. Også, i 1926, ble en DH.50A med flottører brukt på den første internasjonale flyvning som det australske flyvåpen gjennomførte, en tur på 16 900 km. fra Point Cook utenfor Melbourne til øyer i  Stillehavet.
Nasjonal selvråderett
Nasjonal selvråderett er et begrep som betegner ulike nasjoners rett til å bestemme over sine egne anliggender. Begrepet oppsto i kjølvannet av den første verdenskrig og ble benyttet som strategi av såvidt ulike statsmenn som Woodrow Wilson og Vladimir Lenin. Begrepet er også innarbeidet i FNs traktater. Det er samtidig en politisk strategi som står eller kan stå i motsetning til territoriell integritet, som i Spania, Storbritannia, Israel/Palestina, Canada og det tidligere Jugoslavia.
I Norge er begrepet tradisjonelt kjent i sammenheng med det ordskifte som vedrører hvorvidt dette landet bør tilslutte seg Den europeiske union (EU). Når det er snakk om samerett brukes mer ofte begrepet «selvbestemmelsesrett», et svakere begrep som ikke innebefatter rett til løsrivelse.
Tyskland under EM i friidrett 1934
Tyskland deltok med 27 utøvere under EM i friidrett 1934 som ble arrangert for første gang 7.–9. juni 1934 i Torino. Kun menn deltok i mesterskapet. Tyskland tok 11 medaljer under mesterskapet.
The Indian Wars Refought
The Indian Wars Refought er en amerikansk stumfilm fra 1914, regissert av Theodore W. Wharton og Vernon Day.
Handling
Filmen var et propaganda-innslag, med-finansiert av USAs president Woodrow Wilson og hans regjering, og følger massakren i 1890 på 300 indianere fra Lakota-stammen bosatt i South Dakota. Men dette ble fremstilt som heltemot fra det amerikanske militæret, og rettferdiggjort som en del av assimileringen av indianere i det amerikanske samfunnet.
Ishockey-VM 1975
Ishockey-VM 1975 var det 42. verdensmesterskapet og det 53. europamesterskapet i ishockey. Turneringen ble arrangert i Vest-Tyskland fra 3. april til 19. april og kampene ble spilt i München og Düsseldorf. Seks lag deltok i A-VM, det ble spilt en dobbelserie der alle lagene møttes to ganger. Sovjetunionen vant alle sine kamper og ble verdensmestere for fjortende gang og de tok hjem europamesterskap nummer 17.
Stuart Hamm
Stuart Hamm (født 8. februar 1960) er en amerikansk bassgitarist. Han er kjent for sin medvirkning på platene til bl. a. Joe Satriani og Steve Vai, og har dessuten samarbeidet med en rekke andre gitarister, som Eric Johnson og Frank Gambale. Men han har også gitt ut soloalbum.
Evropaiko Komma
Evropaiko Komma (EVROKO), «Europeiske partiet», er et sentrumpolitisk parti på Kypros, grunnlagt i 2005 av Demetris Syllouris. Partiet er medlem i Det europeiske demokratiske partiet (EDP), men partiet mangler mandat i Europaparlamentet og inngår derfor ikke i noen partigruppe i Europaparlamentet. Partiet stammer fra blant annet Gia tin Evropi («For Europa»).
Clinton County (Illinois)
Clinton County er et fylke i den amerikanske delstaten Illinois.
Fleurus
Fleurus er en kommune i provinsen Hainaut i Belgia. Kommunen består av åtte delkommuner: Fleurus, Heppignies, Lambusart, Wangenies, Saint-Amand, Brye, Wagnelée og Wanfercée-Baulet.
Provinsen Massachusetts Bay
Provinsen Massachusetts Bay var en kronkoloni organisert 7. oktober 1691 i Nord-Amerika av William og Maria, de sammensluttede monarkene av England og Skottland. Kontrakten ble innført 14. mai 1692 og inkluderte Massachusetts Bay-kolonien, kolonien Plymouth, Martha's Vineyard, Nantucket, Provinsen Maine og det som nå er Nova Scotia. (Nova Scotia ble skilt ut i 1696 og ble provinsen Nova Scotia i 1713). Provinsen New Hampshire fikk sin uavhengighet fra Massachusetts Bay da provinsen Massachusetts Bay ble opprettet.
Fra 1691 regnes vanligvis historien til provinsen Massachusetts Bay som identisk med Massachusetts. «William og Maria-kontrakten» fra 1691 fikk ett tillegg av kong George Is «forklarende kontrakt» som ekspanderte de opprinnelige rettighetene som ble gitt kolonien. Provinsen Massachusetts Bay eksisterte til omtrent 7. oktober 1774 da domstolene i Massachusetts opprettet en provinsiell kongress som respons til den tettende kontrollen til tronen, og som et foregående vedtak til opprøret i den amerikanske revolusjonskrigen. Konstitusjonen eller styreformen for Commonwealth of Massachusetts ble vedtatt i Cambridge i oktober 1779 og adoptert av delegatene ni måneder senere i juni 1780 til å tre i kraft «den siste onsdagen i kommende oktober».
Befolkning
Separatister i England flyktet til Holland i 1608 og bestemte seg da for å finne tilflukt i Amerika. De kom over på Mayflower. Befolkningen i Massachusetts var fra først homogen, noe som betyr at det ikke var folk fra andre nasjoner eller religioner. Senere kom afrikanske slaver og anglikanere til provinsen.
Kilder:
Til sammenligning hadde Norge 1769 724.000 og København 82.000 beboere. Bergen hadde da en folkemengde av 14.000, Trondheim 7.500 og Christiania med forsteder 7.000.
Økonomi
Landbruk var vanskelig i Massachusetts på grunn av steinete jord og lange vintrer, slik at folk fant andre måter å leve ved å etablere en økonomi basert på handel og fremstilling. Mange av de der var bønder, var selvbergere. Hovedindustrien for kolonien omfattet jordbruk (korn, husdyr), fiske, hvalfangst, handel og fremstilling (tømmerarbeid, skipsbygging). Atlanterhavet hadde en nøkkelposisjon i økonomien gjennom fiske, skipsbygging, trekantfarten og smugling. Mellom 1765 og 1775 hadde tjue havner i Massachusetts en fiskeflåte på 565-665 fartøyer på 20.000 - 30.000 tonn. I løpet av denne perioden halede 4.500 fiskere in 35.000 ton fisk.
Religion
Den eksklusive religionen i Massachusetts Bay var puritanisme. Det var ingen religiøs frihet eller toleranse i kolonien. I provinsen Massachusetts dominerte kongregasjonalisme, men Toleration Act (Tolerasjonsloven), som ble vedtatt av det engelske parlamentet i 1689, ga kvekere og flere andre protestantiske kirkesamfunn rett til å bygge kirker og å drive offentlig tilbedelse i koloniene. I motsetning til andre kolonier var det et møtehus (kongregasjonalistisk kirke) i hver town i Massachusetts. I 1750 hadde Boston, en by med en befolkning på 15.000, atten møtehus. Etter 1680-årene ble religionen i Massachusetts mer organisert og fremmøte mer ensartet håndhevet. I en enda skarpere kontrast til de andre koloniene, i Massachusetts (og i hele New England) ble de fleste nyfødte døpt av kirken, og kirkesamfunnet steg i noen områder til 70 prosent av den voksne befolkningen. Ved det attende århundre var flertallet av alle kolonistene kirkegjenger.
Sosial struktur
Massachusetts var ganske egalitær først, men tydelige sosiale klasser kom snart frem. Kjøpmenn, redere og presteskap dannet overklassen. Men den virkelige elite var de koloniale embetsmenn. Folk flest var grunneiere og levde av jordbruk og på kysten fiske. I byene sto embetsmenn høyest, etterfulgt av redere og kjøpmenn. Så kom håndverker og neste var frie arbeidere. I bunnen var kontraktstjenere, men de ble snart erstattet av afrikanske slaver. Mange slaver var husstandsslaver eller ble leid ut til ulike jobber. Det var ikke umulig å spare penger og kjøpe sin frihet.
Regjering
Massachusetts ble dominert av religionen også i styret. Provinsen besto av mange towns, store landsbyer som var både sogn og kommune. Beslutningen ble tatt av bymøter, som besto av alle voksne grunneiende menn som hadde løs eiendom verdt £40, eller fast eiendom som ga £2 per år. Selv Boston var en town styrt av et bymøte. Omtrent to tredjedeler av den voksne mannlige befolkningen hadde siden 1691 stemmerett ved valg til Legislaturens lavere hus.
Kilde:
Politiken i Massachusetts Bay domineres i løpet av 1700-tallet av tre politiske fraksjoner, ekspansjonister, populister og ikke-ekspansjonister.
Naturressurser
Den viktigste naturressursen i Massachusetts var tømmer. Tømmeret fra regionen ga råmaterialet til skipsbygging. Det var også stor avhengighet av Atlanterhavet, for seiling og for fiske og hvalfangst.
Dorcasomus
Utseende
Middelsstore, brede, blankt svarte trebukker, dekkvingene for det meste brunrøde, gjerne med svart spiss. Antennene er ganske tynne, sagtakkede, kortere enn kroppen. Hodet er forholdsvis lite, pronotum sekskantet med en kraftig, skarp pigg på hver sidekant. Dekkvingene er jevnbrede, noe bredere enn pronotum. Beina er slanke, middels lange.
Utbredelse
Slekten er utbredt i det sørlige og sørøstlige Afrika, én art så langt nord som Uganda.
Arne F. Sveen
Arne Frithjof Sveen (født 25. februar 1919 i Hongkong, død 30. november 1980 i Asker) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med to sverd, Norges høyeste utmerkelse.
Verdenskrigen
Da andre verdenskrig brøt ut gikk Sveen på Sjøkrigsskolen i Horten. Under okkupasjonen kom Sveen over til Storbritannia der han gikk inn i de norske marinestyrkene. Han gjennomgikk videre militær utdannelse i Storbritannia og Canada.
Fra mai til september 1941 tjenestegjorde han på patruljefartøyet «Kos» og var deretter en kort periode på det britiske orlogsskipet HMS «Excellent». I desember 1941 gikk han inn i det norske motortorpedobåtvåpenet, der han ble krigen ut, avbrutt av tjeneste om bord på jageren «Glaisdale» fra mai 1943 til februar 1944.
I løpet av sin tjeneste deltok Sveen i operasjoner mot tyskkontrollert skipsfart på norskekysten. Toktene medførte fiendtlige tap og ble vurdert som svært vellykkede. Sveen er kreditert med senkningen av et fiendtlig transportskip på 8 000 tonn og et eskortefartøy, samt påføring av skade på et annet eskortefartøy.
Etter krigen
Etter krigen tjenestegjorde Sveen i Sjøforsvaret til han i 1946 gikk over i skipsfartsnæringen.
Križevci eparki
Križevci eparki er et gresk-katolsk eparki (bispedømme) i Kroatia og Bosnia-Hercegovina. Sammen med eksarkatet Serbia og Montenegro utgjør det den kroatiske gresk-katolske kirke (eller kroatisk-katolske kirke), som er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den kroatiske gresk-katolske kirke har omtrent 44 000 tilhengere, hovedsakelig i Kroatia, Serbia og Montenegro. Bare ca. 0,5 % av den kroatiske befolkningen er gresk-katolsk, og kirken er dermed betydelig mindre enn både den romersk-katolske (88 %) og den ortodokse kirke (4 %).
Arne F. Sveen
Utmerkelser
Den 13. april 2014 avduket generalinspektøren for Sjøforsvaret en byste av Sveen utenfor Kysteskadrens hovedkvarter på Haakonsvern orlogsstasjon.
Križevci eparki
Historie
Den kroatiske gresk-katolske kirke ble grunnlagt da den tidligere ortodokse presten Simeon Vratanja i 1611 inngikk en union med pave Paul V og ble innsatt som abbed av klosteret Marča og utnevnt til katolsk biskop. Bispesetet ble i 1777 flyttet fra klosteret til Gornji Tkalec og i 1801 til Križevci. Frem til 1852 lå eparkiet i kirkeprovinsen Esztergom, deretter i Zagrebs kirkprovins.
Med Jugoslavias grunnleggelse i 1918 ble eparkiet ansvarlig for alle gresk-katolikker innenfor de nye grensene, inkludert landets rutensk-, rumensk- og albansk-katolikker. Etter Jugoslavias oppløsning i enkeltstater ble Republikken Makedonia og Serbia og Montenegro skilt ut som egne, immediate eksarkater. Mens eksarkatet Serbia og Montenegro fremdeles hører til den kroatiske gresk-katolske kirke, utgjør eksarkatet Makedonia nå en egen særkirke, nemlig den makedonske gresk-katolske kirke.
Ireland a Nation
Ireland a Nation er en stumfilm fra 1914 regissert av Walter MacNamara. En dramatisert film om Irlands historie fra 1798 til 1914.
Deler av filmen har gått tapt.
Wojciech Kilar
Wojciech Kilar (født 17. juli 1932 i Lwów, dagens Lviv, død 29. desember 2013 i Katowice ) var en polsk komponist. Han har komponert klassisk musikk og filmmusikk. Kilar regnes for å være en av Polens viktigste komponister.
Ireland a Nation
Handling
Historien skildrer en rekke store politiske begivenheter i Irland mellom 1798 og 1914.
Deriblant Det irske opprøret 1798, Act of Union 1800, Katolsk emansipasjon i Storbritannia og Irland, Hungersnøden i Irland 1845–1849, og det irske Hjemmestyre.
Wojciech Kilar
På 1950-tallet studerte han ved Musikkhøyskolen (nå Karol Szymanowski musikkakademiet ) i Katowice ( polsk Akademia Muzyczna im. Karola Szymanowskiego w Katowicach) hvor fikk han diplom med utmerkelse i 1955.
Kilar har komponert verker for solister, kor og orkester som ofte var inspirert av polsk folkemusikk og kristen religion.
Komposisjoner (utvalg)
Filmmusikk (utvalg):
Nexus 5X
Maskinvare
Nexus 5X har en Snapdragon 808-prosessor med 2 GB RAM, og enten 16 eller 32 GB med intern lagring. Batteriet har en kapasitet på 2700 mAh, med en USB-C-inngang for lading og dataoverføring. Kameramodulene blir laget av Sony (Sony ExmorR IMX 377). Det bakovervendte kameraet har 12.3 megapiksler, med en apertur på f/2.0 og et autofokus-system som bruker IR-lasere. Det kan filme i 4K, samt sakte film i 120fps. Frontkameraet har 5 megapiksler og en apertur på f/2.4.
Fingeravtrykkssensoren, med navnet Nexus Imprint er ved midten av enheten, under kameraet. Skjermen er en 5,2 tommers skjerm med en oppløsning på 1,920 x 1,080 piksler (424 ppi).
Programvare
Telefonen kjører Android versjon 6.0 «Marshmallow».
Design
Fargevalgene er karbonsvart, kvarts og hvit.
Castilho
Castilho er en kommune i delstaten São Paulo i sørøstregionen av Brasil.
Bühnsdorf
Bühnsdorf er en kommune i kretsen Segeberg i Schleswig-Holstein, Tyskland. Bühnsdorf ligger i Bad Bramstedtlands amt.
John Barleycorn (1914)
John Barleycorn er en amerikansk stumfilm fra 1914.
Albert Martin
Albert Martin var en britisk seiler som deltok i de olympiske leker 1908 i London.
Martin ble olympisk mester med i seiling under sommer-OL 1908 i London. Han var med på den britiske båten «Hera» som vant 12-metersklassen i 1908. Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.
Tveitanbakken
Tveitanbakken er et skihoppanlegg i Heddal i Notodden kommune i Telemark. Anlegget har en hoppbakke med K-punkt 90 meter (bakkestørrelse 100 meter) og tre mindre bakker med størrelse K40, K15 og K8. Anlegget er eid av Heddal IL.
Den første bakken i området ble bygd i 1946 og nedlagt rundt 1953. En ny bakke ble tatt i bruk i 1984 og offisielt åpnet året etter. Denne bakken ble ombygd i 1993 og 2002-2003. Tveitanbakken har vært arena for norgescuprenn, og for øvelsene i normalbakke under NM på ski i 2006. I desember 2007 og februar og desember 2009 ble det arrangert renn i kontinentalcupen for kvinner og FIS-cupen for menn i Tveitanbakken.
Etnometodologi
Etnometodologi er en mikrososiologisk retning utviklet av Harold Garfinkel (Studies in Ethnomethodology, 1967) som handler om hvilke metoder mennesker bruker for å forstå verden. Verden blir sett på som et potensielt kaotisk sted hvor vi forsøker å få kontroll ved å skape og gjenskape vår egen virkelighet. Etnometodologer ser på hvordan mennesker organiserer seg, eller hvordan de oppfører seg og handler i hverdagen, uten å ha en hypotese eller antakelse i forgrunnen.
Mens det i klassisk sosiologi er interessant å forklare sosiale fakta, er etnometodologer heller ute etter å finne en forklaring på sosiale fakta. Det medfører at etnometodologer ser hva mennesker gjør, og ut fra menneskenes handlinger (både hva de sier og det de faktisk gjør) gir etnometodologer en forklaring på hvorfor virkeligheten er som den er.
To sentrale begrep innen etnometodologi er indeksikalitet og refleksivitet.
Linnea Sælen
Linnea Sælen (født 19. februar 2006) er en norsk fotballspiller som spiller for Arna-Bjørnar.
Hun debuterte i Toppserien for Arna-Bjørnar i mars 2022, borte mot Brann.
Konkav linse
En konkav linse, spredelinse eller divergerende linse er en linse med innoverkrummede (konkave) flater. Endene er vide, og midten er tynn. Lys som går gjennom en konkav linse spres. Konkave linser kan brukes i teleskop, mikroskop og briller. I briller brukes de for å kompensere myopi (nærsynthet). En konkav linse skaper et virtuelt bilde.
Man tror Nikolaus av Cusa var den første som oppdaget fordelene med konkave linser i behandlingen av nærsynthet i 1451.
Sofienberg kirke
Sofienberg kirke ligger på Sofienberg i Oslo, med adresse Rathkes gate 18.
Den er en treskipet langkirke i tegl fra 1877. Kirken hadde opprinnelig ca. 1,000 plasser, men antallet sitteplasser er nå ca. 500. Altertavlen, som viser Kristus på korset, er malt av Otto Sinding i 1879. Kirken har glassmalerier ved hovedinngangen, av Maria Vigeland (1951) og på sørveggen, av Enevold Thømt (1920). Orgelet fra 1928, overtatt fra Gamle Aker kirke i 1953, hadde 36 stemmer og ble nedmontert i januar 2013. Det nye orglet ble levert av det tyske orgelbyggerfirmaet Eule og har 42 stemmer. Kirken er kjent for å ha god akustikk og er en attraktiv konsertarena i Oslo Øst. Kirken het opprinnelig Paulus kirke og ble bygget til Paulus menighet. Da Paulus kirke på Grünerløkka sto ferdig i 1892, ble menigheten delt og kirken og menigheten fikk navnet Petrus inntil navnet i 1962 ble endret til Sofienberg.
Kirken ligger i Sofienbergparken. Parken var fra 1858 kirkegård. Kirkegården ble nedlagt vest for kirken i 1920, øst for kirken i 1931.
Innenfor menighetsgrensene bodde det 11,063 mennesker 1. januar 2005.
Ingvild Holthe Bygdnes
Ingvild Holthe Bygdnes (født 15. desember 1986 i Harstad) er en norsk skuespiller.
Sofienberg kirke
Kulturminne
Sofienberg kirke er et kulturminne og har nummer 85508 i Riksantikvarens kulturminnebase.
Ingvild Holthe Bygdnes
Hun gikk ut fra Teaterhøgskolen i Oslo i 2011.
Bygdnes har spilt både på Nordland Teater, Den Nationale Scene, Riksteatret, Det Norske Teatret og Oslo Nye. Hun har hatt tittelrolle i Hedda Gabler og i Svarta Bjørn, spilt Bolette i Fruen fra havet, Amanda i Privatliv, Lady Marion i Robin Hoods hjerte, Rita i Timene med Rita, Sally Bowles i Cabaret og Honey i Hvem er redd for Virginia Woolf?
Hun ble kjent for et bredt publikum høsten 2017, da hun spilte hovedrollen i NRKs TV-serie Monster. I 2019 spilte hun Andrea i katastrofefilmen Tunnelen og fikk for rollen Amandaprisen 2020 i klassen beste kvinnelige birolle.
Uburen
Uburen (også kalt Uburfjell) er en fjellformasjon ved Høgsfjorden i Sandnes kommune i Rogaland, akkurat ved inngangen til Lysefjorden. Uburens høyeste punkt ligger 440 meter over havet, og gir en flott utsikt over Høgsfjorden. Fra baksiden går det en delvis bratt tursti helt opp til toppen.
Navnets opprinnelse
Torkell Mauland nevner dette fjellet i Kap. VI. i «Folkeminne fraa Rogaland» (1928), som omhandler folketroen om utburden. Han sier at «Paa Forsand er eit stupbratt høgt fjell som vert kalla Uburen; men nokor segn um det veit eg ikkje at eg hev høyrt. – Lenger nord – i minsto nordanfyr Talgje – er namnet jamnast utbor eller utburd; det leider tanken paa ein ting som er "boren ut"». Han forbinder altså fjellets navn med benevningen «utburd», som i gammel tid var de barnene som ble «båret ut», når omstendighetene ikke tillot at de fikk vokse opp.